VGI ถูกขายทำกำไรหลังวิ่ง 3 วันติด ฉุดหุ้นปิดเช้าร่วง 4% สวนตลาดฯ
VGI ถูกขายทำกำไรหลังวิ่ง 3 วันติด ฉุดหุ้นปิดเช้าร่วง 4% สวนตลาดฯ
VGI ถูกขายทำกำไรหลังวิ่ง 3 วันติด ฉุดหุ้นปิดเช้าร่วง 4% สวนตลาดฯ
5 พ.ย. 2563

ผู้สื่อข่าวรายงานว่า ราคาหุ้นบริษัท วีจีไอ จำกัด (มหาชน) หรือ VGI ปิดตลาดภาคเช้าอยู่ที่ระดับ 6.45 บาท ปรับตัวลดลง 0.25 บาท หรือ 3.73% ด้วยมูลค่าการซื้อขาย 288.63 ล้านบาท
โดยราคาหุ้น VGI ปรับตัวลดลงหลังจากก่อนหน้านี้ราคาหุ้นปรับตัวขึ้นอย่างต่อเนื่องติดต่อกัน 3 วันทำการนับตั้งแต่ราคาหุ้นอยู่ที่ระดับ 6.50 บาท เมื่อวันที่ 2 พ.ย.2563 โดยคาดการณ์ว่าเกิดจากแรงขายทำกำไรหลังจากหุ้นขึ้นติดต่อกันหลายวันทำการ
ด้าน บล.เคทีบี (ประเทศไทย) แนะนำ “BUY” VGI ราคาเป้าหมาย 7.80 บาท/หุ้น โดยได้คงคำแนะนำ ซื้อ แต่ปรับราคาเป้าหมายลงเป็น 7.80 บาท (อิง SOTP) เดิม 8.00 บาท จากการปรับราคาเป้าหมาย PLANB ลงเป็น 6.00 บาท (เดิม 7.00 บาท) ประเมินผลประกอบการไตรมาส 2/2563 (Jul  Sep 2020) ขาดทุนสุทธิที่ -11 ล้านบาท
โดยผลประกอบการที่ลดลง YoY จาก 1) รายได้รวมปรับตัวลดลง -45% จากช่วงเดียวกันเมื่อปีก่อน  หลักๆมาจากธุรกิจ OOH media และ Digital services และ 2) GPM ปรับตัวลดลงจากช่วงเดียวกันเมื่อปีก่อน จาก utilization rate ที่ลดลง สำหรับการที่ฟื้นตัว QoQ หนุนโดย 1) รายได้สื่อที่ฟื้นตัวอย่างมีนัยสำคัญ +33% จากไตรมาสก่อน (รายได้จากสื่อ = 62% ของรายได้รวม) โดยเฉพาะรายได้จาก transit media ปรับตัวเพิ่มขึ้น +33% จากไตรมาสก่อน หลังสถานการณ์ COVID-19 คลี่คลายทำให้ ridership ของ BTS ปรับตัวเพิ่มขึ้น +109% จากไตรมาสก่อน ทำให้ผู้ประกอบการ FMCG เริ่มกลับมาใช้งบโฆษณามากขึ้น
 